[pic] | AZ EURÓPAI KÖZÖSSÉGEK BIZOTTSÁGA |

Brüsszel, 5.9.2005

COM(2005)419 végleges

7. ELŐZETES KÖLTSÉGVETÉSMÓDOSÍTÁS-TERVEZET A 2005-RE VONATKOZÓ ÁLTALÁNOS KÖLTSÉGVETÉSHEZ

ÁLTALÁNOS BEVÉTELI KIMUTATÁSSZAKASZONKÉNTI BONTÁSÚ BEVÉTELI ÉS KIADÁSI KIMUTATÁSIV. szakasz - Bíróság

(előterjesztő: a Bizottság)

7. ELŐZETES KÖLTSÉGVETÉSMÓDOSÍTÁS-TERVEZET A 2005-RE VONATKOZÓ ÁLTALÁNOS KÖLTSÉGVETÉSHEZ

ÁLTALÁNOS BEVÉTELI KIMUTATÁS SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS IV. szakasz - Bíróság

tekintettel:

- az Európai Közösséget létrehozó szerződésre, és különösen annak 272. cikkére,

- az Európai Atomenergia-közösséget létrehozó szerződésre, és különösen annak 177. cikkére,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1], és különösen annak 37. cikkére,

Az Európai Bizottság az indokolásban felsorolt okok miatt a költségvetési hatóság elé terjeszti a 2005. évi általános költségvetés 7. költségvetés-módosításának előzetes tervezetét.

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS

Az általános bevételi kimutatást és a szakaszonkénti bontású bevételi és kiadási kimutatást a SEI-BUD rendszeren keresztül külön továbbítják. Az általános bevételi kimutatás és a szakaszonkénti bontású bevételi és kiadási kimutatás angol nyelvű változatát minta gyanánt mellékletként csatolják a költségvetéshez.

INDOKOLÁS

1. A 2004/752/EK, Euratom (2.11.2004) határozattal a Tanács létrehozta a Közszolgálati Törvényszéket (a továbbiakban: KT), amely a Tanács által kinevezett 7 bíróból áll.Az állások létrehozására irányuló, illetve az új Törvényszék létrehozásához szükséges előirányzatokra vonatkozó kérelmek a Bíróság 2006-ra vonatkozó költségvetés-tervezetébe kerültek. Mint az e költségvetés-tervezet bevezető megjegyzésében is említésre kerül, azon feltételezés alapján került kidolgozásra, hogy az új törvényszék nem kezdi meg munkáját 2006 elejénél hamarabb [2].Miután a 2005. január 18-i 2005/151/EK, Euratom tanácsi határozattal létrehozott bizottság befejezte munkáját – amelynek célja az volt, hogy véleményt alkosson a bírói állásra pályázó jelöltek alkalmasságáról – a Tanács 2005. július 22-i határozatával kinevezte a hét bírót, és hivatalba lépésük kezdeteként 2005. október 1-jét jelölte meg.Tekintettel arra, hogy a KT így a 2006-os költségvetés kidolgozásakor alapul vett időponthoz képest három hónappal korábban kezdi meg munkáját, be kell nyújtani a 2005. évi költségvetés helyreigazítására vonatkozó kérelmet.

2. A helyreigazító költségvetés célja elsősorban az intézmény létszámtervében szereplő, a KT megfelelő működéséhez szükséges további 26 állás létrehozása. Ez a 26 állás a következőkből áll: egyrészt a bírák kabinetjének tagjai, vagyis bíránként egy jogi asszisztens és egy asszisztens, valamint az elnök mellett még egy, az ítéletek korrektúrázását végző személy és egy további asszisztens (összesen 16 ideiglenes állás, nevezetesen 2 A*14, 2 A*12, 3 A*11, 1 A*10, 1 B*5 és 7 B*3), másrészt közvetlenül a törvényszék hivatalánál dolgozó személyzet (összesen 10 állandó állás, nevezetesen 1 A*5, 5 B*3 és 4 C*1).Ki kell emelni, hogy a szóban forgó állások kizárólag a bírákat és a hivatali személyzet munkáját közvetlenül segítő munkatársakat foglalják magukban, vagyis az ítélkezésben közvetlenül résztvevő személyeket, és hogy egyébként az új törvényszék a Bíróság különböző szolgálatait fogja igénybe venni (tolmácsolás, fordítás, informatika stb.). Ez a 26 állás tehát elengedhetetlen ahhoz, hogy az új törvényszéknek rendelkezésére álljanak a tevékenységéhez mindenképpen szükséges eszközök, amelyek nélkül veszélybe kerülne bírói függetlensége. Ezeket egyebekben a Közszolgálati Törvényszék létrehozására irányuló tanácsi rendelet-tervezethez csatolt pénzügyi kimutatás is tartalmazta (azzal az egyetlen feltétellel, hogy a bírák számának a Tanács által elrendelt 6-ról 7-re történő növelése miatt további két kiegészítő állást kell még létrehozni).Egyebekben hozzá kell még tenni, hogy ezeket az állásokat nem lehet az Elsőfokú Bíróság létszámának átcsoportosításával betölteni. Az ilyen átcsoportosításnak az volna a következménye, hogy megfosztja az Elsőfokú Bíróságot a közszolgálati jogviták áthelyezésével rendelkezésére bocsátott forrásoktól. Ez ellentétes volna a Közszolgálati Törvényszék létrehozásának elsődleges céljával, nevezetesen azzal, hogy az Elsőfokú Bíróság több figyelmet fordíthasson az egyéb, különösen azon újonnan a hatáskörébe utalt jogvitákra, amelyek korábban a Bíróság hatáskörébe tartoztak.

3. Az előirányzatokkal kapcsolatban a helyreigazító költségvetés célja lehetővé tenni a törvényszék 7 új bírája, a hivatalvezető és a fent említett 26 új alkalmazott díjazását a 2005. pénzügyi év utolsó három hónapjában. Az ehhez szükséges előirányzatok a 10. és 11. alcím különböző jogcímeiben találhatóak.Ugyanakkor fel kell hívni a figyelmet arra, hogy a közösségi költségvetés terhére semmilyen új kiadás nem jelentkezik, mivel a két említett alcímben szereplő előirányzatok tartalékainak felhasználásával lehetővé válik az új kiadások „önfinanszírozása”. E tartalékokat a 10. alcím esetében különösen az öregségi nyugdíjak és a tagok cseréjének alacsonyabb költsége , míg a 11. alcím esetében az új állások betöltésének a tervezettnél lassabb üteme magyarázza.

4. Végül ki kell emelni, hogy a Bíróság igazgatási szolgálatai a törvényszék működésének kezdete és a 2005. év vége közötti időszakban a rendelkezésre álló költségvetési források felhasználásával kívánják biztosítani a törvényszék működését. Különösen, mint arról a költségvetési hatóság a 2006-os költségvetési eljárás keretében már tájékoztatást kapott, a törvényszéknek helyt adó épület bérlete csak 2006. január 1-től kezdődik meg. Ezért a helyreigazító költségvetés nem tartalmaz kérelmet a költségvetés II. címbe tartozó előirányzat növelésére vonatkozóan.

[1] HL L 248., 2002.9.16., 1. o.

[2] Bevezető megjegyzés, 3. oldal, második bekezdés: „Emlékeztetünk arra, hogy az intézmény költségvetése biztosítja a szükséges létszámot és előirányzatokat a Bíróság és az Elsőfokú Bíróság működéséhez. Az igényelt előirányzatok szintén tekintettel vannak az új Közszolgálati Törvényszék (a továbbiakban: KT) szükségleteire, és kiszámításuk azon alapul, hogy a Törvényszék a 2006. év elején kezdi meg működését.”